सरल भाव संचेतन मोन में,
फुटि रहल अछि चिनगारी!
 आंखि सुन्न भय देखि रहल अछि ,
मरजादा आर हया केर लाचारी!
 मोन में दृढ संकल्पित भ कय,
तस्वीर बदलबा के अछि !
 नहि चाही आब ओ समाज,
जाहि में नारी कानति होईति!
 जग में सुन्नर रूप दया केर,
स्नेहपूर्ण आ दुखियारी !
 ममता केर दरिया सन बहि क,
किया सुखायल होइथि नारी!
 निश्चल भ मानी एहि अटल सत्य के,
नारि सकल जगतक सृजनकारी!
 तिरस्कृत,अपमानित आ प्रतारित भ,
लेती रूप संहारकारी!
 बदलल दुनिया आ सोच बदलि गेल,
पुरुशहूँ टा जरुर बदलतय!
 नारियो सबतरि सम्मानित होइथी,
हुन्कहूँ दशा सुधरते!
 पर ध्यान रहै माता आ बहिन,
बदलै नहि नारि सुलभ लज्जा आ चिर-मर्यादित नारी!
 बदलल जुग केर एहि परिपाटी में,ई जुग पुरान सच रहै जारी! 